CELEX: 32012D0796
Language: bg
Date: 2012-12-17 00:00:00
Title: 2012/796/ЕС: Решение за изпълнение на Комисията от 17 декември 2012 година относно трето финансово участие на Съюза в съответствие с Директива 2000/29/ЕО на Съвета за покриване на разходите за 2006 и 2007 г., направени от Португалия за целите на борбата с Bursaphelenchus xylophilus (Steiner et Buhrer) Nickle et al. (нематод по боровата дървесина) (нотифицирано под номер C(2012) 9356)

19.12.2012   
            
            
               BG
            
            
               Официален вестник на Европейския съюз
            
            
               L 349/66
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 17 декември 2012 година
   относно трето финансово участие на Съюза в съответствие с Директива 2000/29/ЕО на Съвета за покриване на разходите за 2006 и 2007 г., направени от Португалия за целите на борбата с Bursaphelenchus xylophilus (Steiner et Buhrer) Nickle et al. (нематод по боровата дървесина)
   (нотифицирано под номер C(2012) 9356)
   (само текстът на португалски език е автентичен)
   (2012/796/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 23, параграф 6 от нея,
   като има предвид, че:
   
               (1)
            
            
               С Решение 2006/923/ЕО на Комисията (2) беше одобрено финансово участие на Съюза в програма на Португалия за въвеждане на мерки с цел овладяване през 2006 и 2007 г. на разпространението на Bursaphelenchus xylophilus (Steiner et Buhrer) Nickle et al. (нематод по боровата дървесина) към други държави членки. Мерките включват създаването на участък, свободен от дървета — гостоприемници на вектора на нематода по боровата дървесина, наричан по-долу за краткост „защитният пояс“.
            
         
               (2)
            
            
               Финансовото участие, предоставено с Решение 2006/923/ЕО, e въз основа на програмата за по-нататъшни действия срещу нематода по боровата дървесина (наричана по-долу за краткост „НБД“) и на бюджетната оценка във връзка с програмата, представена от Португалия на Комисията на 28 юли 2006 г.
            
         
               (3)
            
            
               Окончателните плащания за Португалия във връзка с действията, посочени в Решение 2006/923/ЕО, са извършени през юни 2008 г.
            
         
               (4)
            
            
               С Решение за изпълнение 2011/851/ЕС на Комисията (3) бе одобрено допълнително съфинансиране за Португалия в размер на 3 986 138,36 EUR за покриване на допустимите разходи, нахвърлящи първоначалната оценка от юли 2006 г.
            
         
               (5)
            
            
               Към момента на посоченото допълнително съфинансиране от Съюза в искането, внесено от Португалия, не са включени всички разходи във връзка със създаването на защитния пояс.
            
         
               (6)
            
            
               С писмо от 5 декември 2011 г. португалските власти внесоха актуализирано искане в размер на 15 000 932,08 EUR. В посоченото искане са включени 4 915 405,87 EUR, които не са били платени към момента на предишния одит от юли 2010 г. (одит SANCO/10/2010) и не е можело да бъдат признати за допустими за съфинансиране към онзи момент. Останалата част от средствата по новото искане включват разходи за изсичането на нарасналия брой големи иглолистни дървета и отделен разход за сеч на малки иглолистни дървета.
            
         
               (7)
            
            
               През март 2012 г. Комисията извърши одит на информацията, изпратена от Португалия на 5 декември 2011 г. След проверка на всички удостоверяващи документи, представени в подкрепа на допълнителното искане, в одитния доклад се стигна до заключението, че може да бъде призната за допустим разход сума в размер на 5 044 839,72 EUR по платените фактури (включително разходи по координацията). Останалата част от предявените разходи не са признати за допустими за съфинансиране, тъй като се отнасят до вече съфинансирани разходи с Решение за изпълнение 2011/851/ЕС (2 024 128,16 EUR), както и не се признава разходът от 7 931 964,20 EUR във връзка с малките дървета, чиято сеч не е достатъчно обоснована от Португалия.
            
         
               (8)
            
            
               Тъй като мерките, включени в допълнителното искане, са от същото естество и имат същата цел като мерките в Решение 2006/923/ЕО, е целесъобразно да се осигури финансово участие на Съюза в същия размер като този в решението, а именно 75 %.
            
         
               (9)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (4) фитосанитарните мерки се финансират от Европейския фонд за гарантиране на земеделието. За целите на финансовия контрол на тези мерки следва да се прилагат членове 9, 36 и 37 от горепосочения регламент.
            
         
               (10)
            
            
               В съответствие с член 75 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5) и член 90, параграф 1 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (6) поемането на разходите от бюджета на Съюза се предхожда от решение за финансиране, прието от институцията или органите, на които са делегирани правомощия, което съдържа съществените елементи на предполагащото извършване на разходи действие.
            
         
               (11)
            
            
               Настоящото решение представлява решение за финансиране на разходите, предвидени в искането за съфинансиране, представено от Португалия.
            
         
               (12)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Принцип
   С настоящото решение се одобрява осигуряването на трето финансово участие на Съюза за покриване на разходите, извършени от Португалия през 2006 и 2007 г. във връзка с изграждането на защитен пояс и с цел борба с нематода по боровата дървесина.
   Член 2
   Размер на финансовото участие на Съюза
   Финансовото участие на Съюза, посочено в член 1, е в максимален размер от 3 783 629,79 EUR.
   Член 3
   Адресат на настоящото решение е Португалската република.
   
      Съставено в Брюксел на 17 декември 2012 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 354, 14.12.2006 г., стр. 42.
   
      (3)  ОВ L 335, 17.12.2011 г., стр. 107.
   
      (4)  ОВ L 209, 11.8.2005 г., стр. 1.
   
      (5)  ОВ L 248, 16.9.2002 г., стр. 1.
   
      (6)  ОВ L 357, 31.12.2002 г., стр. 1.